**PREDLOG**

##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

Številka: 9000-003/2018 - 001

Datum: 12. 4. 2018

# ZAPISNIK

**22. redne seje sveta Občine Vitanje,**

**ki je bila v četrtek, 12. 4. 2018, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Mateja Kovše, Simon Golenač, Andrej Ošlak, Stane Plankl, Slavko Kitek, Rudolf Pesjak, Jože Brodej,

**Odsotni:** Andrej Poklič, Dejan Fijavž (opravičila), ga. Marjana Rančnik, predsednica nadzornega odbora, se je opravičila neposredno na sejo zaradi zastoja v prometu.

Ostali prisotni:

1. Župan Mirko Polutnik
2. Občinska uprava: mag. Barbara Mikuš Marzidovšek, mag. Nataša Kos iz MIR, Mojca Vodušek, mag., iz SOU, Gorazd Fric in Romana Holobar.

**Potek seje:**

1. Župan je pozdravil prisotne in ugotovil prisotnost 9 svetnikov, 2 sta se opravičila. Občinski svet je odločal sklepčno.
2. Na predloga zapisnika 21. redne seje z dne 22. 2. 2018 in 16. korespondenčne seje z dne 26. 3. 2018 ni bilo pripomb in občinski svet je soglasno (9 ZA) sprejel

**SKLEP: Občinski svet na svoji 22. redni seji dne 12. 4. 2018 sprejme in potrdi zapisnika 21. redne seje z dne 22. 2. 2018 in 16. korespondenčne seje z dne 26. 3. 2018.**

1. Na poročilo o izpolnitvi sklepov 21. redne seje OS z dne 22. 2. 2018 in 16. korespondenčne seje OS z dne 26. 3. 2018 ni bilo pripomb in občinski svet ga je soglasno (9 ZA) potrdil.

Župan je prebral v vabilu predlagan dnevni red. Občinski svet je soglasno (9 ZA) sprejel

**SKLEP: Občinski svet Občine Vitanje na svoji 22. redni seji dne 12. 4. 2018 sprejme in potrdi predlagan dnevni red.**

**Predlagan dnevni red:**

4. Ocena izvajanja občinskega programa varnosti Občine Vitanje,

5. Zaključni račun Občine Vitanje za leto 2017,

6. Sprememba statusa grajenega javnega dobra,

7. Letno poročilo o delu Nadzornega Odbora Občine Vitanje v letu 2017,

8. Soglasje k odprodaji mobilnega stiskalnega kontejnerja JKP d.o.o. Slovenske Konjice,

9. Poročila predstavnikov Občine Vitanje v javnih zavodih in ostalih organizacijah,

10. Razno.

# *K tč. 4*

*Ocena izvajanja občinskega programa varnosti Občine Vitanje; (gradivo priloženo)*

Oceno je predstavila mag.Nataša Kos iz Medobčinskega inšpektorata in redarstva občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče. Po razpravi, v kateri so sodelovali župan, direktorica občinske uprave, svetniki Golenač, Plankl, Hrovat in Ošlak, je občinski svet soglasno (9 ZA) sprejel

**SKLEP: Občinski svet se je seznanil in potrdil oceno programa varnosti občine Vitanje za leto 2017.**

Ob 18.50 je ga. Nataša Kos zapustila sejo.

**K tč. 5**

*Zaključni račun Občine Vitanje za leto 2017;* *(gradivo priloženo)*

Obrazložitev glavnih postavk zaključnega računa je podala ga. Vodušek. Po pojasnilu par vprašanj je občinski svet soglasno (9 ZA) sprejel

**SKLEP št. 1:Občinski svet Občine Vitanje na svoji 22. redni seji dne 12. 4. 2018 sprejme Odlok o zaključnem računu proračuna Občine Vitanje za leto 2017.**

**SKLEP št. 2:Odpiše se dolg iz naslova terjatev za najemnino gospodarske javne infrastrukture podjetju Javno komunalno podjetje Slovenske Konjice, v skupni višini 12.364,45 €.**

Ob 19.10 je ga. Mojca Vodušek zapustila sejo.

**K tč. 6**

*Sprememba statusa grajenega javnega dobra;* *(gradivo priloženo)*

Ga. Barbara Mikuš Marzidovšek je spremembo in razloge zanjo. Predstavnik odbora za finance in premoženje g. Plankl je povedal stališče odbora, da se predhodno preveri morebitna služnost. Svetniki so soglasno (9 ZA) sprejeli

**SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da se ukine status grajenega javnega dobra parc. št. 1094/1 k. o. 1092 – Paka I., površine 483 m2, parc. št. 1095/1 k. o. 1092 – Paka I., površine 513 m2, parc. št. 1108/2 k. o. 1092 – Paka I., površine 252 m2, parc. št. 1108/3 k .o. 1092 – Paka I., površine 101 m2 ter parc. št. 1590/1 k. o. 1093 – Spodnji Dolič, površine 1023 m2.**

**Za navedene parcele z ID znakom 1092 1094/1, z ID znakom 1092 1095/1, z ID znakom 1092 1108/2 in z ID znakom 1092 1108/3 se pri k. o. 1092 – Paka I. ter za parc. št. 1590/1 k. o. 1093 – Spodnji Dolič z ID znakom 1093 1590/1 vpiše lastninska pravica za Občino Vitanje, Grajski trg 1, Vitanje, matična številka 5883768000.**

**K tč. 7**

*Letno poročilo o delu Nadzornega Odbora Občine Vitanje v letu 2017;* (*gradivo priloženo*)

Zaradi odsotnosti predsednice nadzornega odbora (NO) ge. Marjana Rančnik iz objektivnih razlogov je letno poročilo predstavila ga. Barbara Mikuš Marzidovšek. Razprave ni bilo. Svetniki so soglasno (9 ZA) sprejeli

**SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da se je seznanil z letnim poročilom o delu nadzornega odbora občine Vitanje v letu 2017.**

**K tč. 8**

*Soglasje k odprodaji mobilnega stiskalnega kontejnerja JKP d.o.o. Slovenske Konjice;* (*gradivo priloženo*)

Točko je predstavila ga. Barbara Mikuš Marzidovšek. Soglasno (9 ZA) je bil sprejet

**SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da poda soglasje k odprodaji mobilnega stiskalnega kontejnerja – JKP d.o.o. Slovenske Konjice.**

**K tč. 9**

*Poročila predstavnikov Občine Vitanje v javnih zavodih in ostalih organizacijah;*

Ga. Barbara Mikuš Marzidovšek je povedala, da je večina občinskih predstavnikov oddala poročilo o svojem sodelovanju v svetih zavodov, v katere so bili imenovani. Pričakujemo še dve poročili. Župan je povedal, da oma JZ Ksevt novega direktorja, ki ga bo povabil, da se osebno predstavi občinskemu svetu na eni prihodnjih sej.

**K tč. 10**

*Razno;*

**1.** Župan je predstavil vlogo Glasbene šole Slovenske Konjice za podajo mnenja o predlaganem kandidatu za mesto direktorja javnega zavoda. Občinski svet je soglasno (9 ZA) sprejel

**SKLEP:** **Občinski svet Občine Vitanje na 22. redni seji dne 12. 4. 2018 sprejme stališče, da je prijavljeni kandidat Branimir Klevže primeren za funkcijo ravnatelja Glasbene šole Slovenske Konjice.**

**2.** Župan je povedal, da občinski volilni komisiji (OVK) poteče dosedanji mandat v juliju. Ga. Holobar je pojasnila, da skladno z zakonom o lokalnih volitvah člane OVK lahko predlagajo politične stranke, druge organizacije v občini in občani. Občinski svet je sprejel mnenje, naj občinska uprava pisno pozove politične stranke, katerih predstavniki so člani občinskega sveta, da podajo svoje predloge.

Ob tej priložnosti je župan napovedal svojo kandidaturo za župana Občine Vitanje na lokalnih volitvah 2018.

**3.** Župan je odprl razpravo o možnih lokacijah za postavitev novega vrtca v Vitanju. Opravljena je bila analiza par lokacij, vendar se je za najbolj optimalno in realno dosegljivo pokazala lokacija pri telovadnici osnovne šole, kjer je dovolj prostora in je urejena potrebna infrastruktura. Po krajši razpravi so svetniki soglasno (9 ZA) sprejeli

**SKLEP: Občinski svet Občine Vitanje na svoji 22. redni seji dne 12. 4. 2018 sprejme sklep, da se naroči izdelava projektne dokumentacije za izgradnjo vrtca pri telovadnici Osnovne šole Vitanje.**

**4.** Župan je seznanil svetnike z vlogo občanke za odpis dolgov iz naslova plačila domske oskrbe za moža. Ga. Barbara Mikuš Marzidovšek je pojasnila pravne vidike odprtega vprašanja. Po krajši razpravi je župan seznanil svetnike, da bo morebiti potrebno njihovo sodelovanje pri korespondenčnem odločanju, če bodo okoliščine v prihodnosti to zahtevale.

Na vprašanje g. Hrovata o vpisih prepovedi odtujitve na nepremičnine pri plačilu domske oskrbe občanov je župan povedal, da so vpisi narejeni povsod, kjer je skladno z zakonodajo to mogoče.

**5.** Na vprašanje g. Hrovata o kolesarskih poteh iz Zreč je g. Fric povedal, da predvidena trasa poteka samo del po privatnem zemljišču občana v Loški gori, vse druge poti so speljane po občinskih cestah in ni predvidenih dodatnih posegov.

Župan je ob koncu seje povabil svetnike na občinsko proslavo 24. junija in na druge dogodke ob letošnjem občinskem prazniku.

Seja se je zaključila ob 20.25 uri.

 Seja je bila tonsko posneta. Dobesedni potek razprav je arhiviran v tonskem zapisu.

Zapisala: ŽUPAN

Romana Holobar Mirko POLUTNIK